Waxaa muuqata in Madaxweyne Daahir Rayaale uu khiyaameeyay dhaartii uu maray, waxa uu jabiyay axdigii uu ballanta ku qaaday isaga oo baabacada saaray Kitaabka quraanka ah inuu sharciga dalka u hogaansami doono si daacad ahna uu idiinku shaqayn doono, waxa uu Rayaale si cad u goaansaday inuu idinka oo arkaya oo indhihiinu ay furan yihiin in uu hortiinta ku gawraco Qaranimadii Somaliland ee aad soo dhisayseen 18ka sanadood, idinka oo ogsoon inaad xorriyadaasna usoo marten waddo aad u dheer oo dhiig leh.
